(क)
विगत वर्षों और इस वर्ष के दौरान अब तक असम में बाढ़ के कारण नष्ट हुई और ब्रह्मपुत्र, बराक-नदियों और उनकी सहायक नदियों के बहाव से भू-क्षरण के कारण बह गई कृषि-योग्य भूमि का ब्यौरा क्या है; 
(ख)
असम में बाढ़ के दौरान अनुपजाऊ गाद के जमा होने, भू-क्षरण, नदियों के विपथन आदि से प्रभावित हो रहे किसानों और इससे बर्बाद हो रहे कुल फसल क्षेत्र का ब्यौरा क्या है;
(ग)
क्या केन्द्रीय सरकार का बाढ़ के कारण भूमिहीन हुए किसानों को  वित्तीय सहायता अथवा पैकेज प्रदान करने का विचार है;
(घ)
यदि हां, तो तत्संबंधी ब्यौरा क्या है; और
(ड.)
यदि नहीं, तो इन किसानों के पुनर्वास हेतु किए जा रहे उपायों का ब्यौरा क्या है और उनकी वर्तमान स्थिति क्या है?
उत्तर
गृह मंत्रालय में राज्य मंत्री (श्री मुल्लापल्ली रामचन्द्रन)
(क)  और (ख) :  असम राज्य सरकार से प्राप्त सूचना के अनुसार, 4.31 लाख हेक्टेयर कृषि योग्य भूमि बाढ से नष्ट हो गई है। राज्य सरकार ने यह भी सूचित किया है कि पिछले वर्ष ब्रह्मपुत्र नदी, बराक और उनकी सहायक नदियों द्वारा हुए क्षरण में बह गई कृषि योग्य भूमि के क्षेत्र का मूल्यांकन किया जा रहा है।

राज्य सरकार ने यह भी सूचित किया है कि असम में क्षतिग्रस्त हो रही कुल फसल सहित अनुपजाऊ गाद के जमा होने, भूक्षरण, नदी की धार की दिशा में परिवर्तन से प्रभावित हो रहे किसानों के ब्यौरे का मूल्यांकन किया जा रहा है।

राज्य सरकार ने स्थिति से निपटने के लिए वृहत स्तर पर आवश्यक राहत एवं पुनर्वास उपाय किए हैं। राज्य सरकार ने मानदंड के प्रावधान के अनुसार ऐसे बाढ़ प्रभावित पात्र परिवारों को मुफ्त राहत के रुप में 243.39 करोड़ रुपए की राशि संवितरित की है।

राज्य सभा अ.ता. प्रश्न संख्या 1018
(ग) से (ड.) :  माननीय प्रधानमंत्री के दौरे के बाद, राज्य के प्रभावित क्षेत्रों में तत्काल प्रकृति के राहत उपाय चलाने के लिए भारत सरकार ने राज्य आपदा कार्रवाई निधि ( एस डी आर एफ) और राष्‍ट्रीय आपदा कार्रवाई निधि (एन डी आर एफ) से असम सरकार को तत्काल 500 करोड़ रु की राशि जारी की । ब्यौरा निम्नानुसार है:-
(करोड़ रुपये में)
	2.7. 2012 को जारी की गई वर्ष 2011-12 के लिए एस डी आर एफ के सेंट्रल शेयर की  दूसरी किश्त
	124.63

	2.7.2012 को जारी की गई वर्ष 2012-13 के लिए एस डी आर एफ के सेट्रल शेयर की पहली और दूसरी किश्त
	261.73

	2012-13 के दौरान 2.7.2012 को अग्रिम तौर पर जारी की गई वर्ष 2013-14 के लिए देय एस डी आर एफ की पहली किश्त का लगभग 25% सेंट्रल शेयर
	68.64

	27.7.2012 को राष्ट्रीय आपदा कार्रवाई निधि से ‘ऑन एकाउंट’ आधार पर जारी की गई
	45.00

	कुल
	500.00



इसके अलावा, बाढ़ एवं अपरदन से प्रभावित हुए और भूमिहीन हो चुके किसानों के पुनर्वास का कार्य संबंधित राज्य सरकार द्वारा अपने स्वयं के संसाधनों/योजना निधियों से अपनी मौजूदा भू-नीति के अनुसार किया जाना है।

